Title: HAAPSALU LINNAVALITSUS
Author: Anu
Last saved by: Asta Urb

K O R R A L D U S

Haapsalu,	03.juuni 2005 nr 417

Ettepanek Haapsalu Linnavolikogule
detailplaneeringu kehtestamiseks
(Põllu 6 krundi detailplaneering Haapsalus)

Detailplaneering (Põllu 6, Haapsalu) algatati Haapsalu Linnavalitsuse 29.08.2002 korraldusega nr 443. Planeeringu eesmärgiks oli olemasoleva ühiskondlike hoonete krundi jagamine kaheks, hoonestamata krundile sihtotstarbega väikeelamumaa ehitusõiguse ja hoonestustingimuste määramine. Planeering võeti vastu Haapsalu Linnavalitsuse 30. 09. 2002 korraldusega nr 536 ja avalik väljapanek toimus ajavahemikul 8.-22.10.2002. Planeeringu vaidlus on lahendatud Põllu 6 krundi ja naaberkruntide Luha 3a ja 5 krundipiiride täpsustamisega. Planeering on korrigeeritud vastavalt täpsustatud ja uuesti mõõdistatud Põllu 6  krundiplaanile. Juhindudes Haapsalu põhimääruse § 12 lg 1 p 34, § 35 lg 1 p 1, § 63, kohaliku omavalitsuse korralduse seaduse § 6 lg 3 p 1, § 22 lg 1 p 33, § 30, § 31, planeerimisseaduse § 24 lg 3, § 25 lg 4 ja 5, § 26 lg 1 ja 2 ning haldusmenetluse seadusest Haapsalu Linnavalitsus
 
k o r r a l d a b:

1.	Teha Haapsalu Linnavolikogule ettepanek kehtestada Põllu 6 krundi detailplaneering Haapsalus.
2.	Ehitus- ja arhitektuurigrupil (A.Joost):
 2.1 saata Haapsalu Linnavolikogu vastava otsuse koopia punktis 1 nimetatud detailplaneeringu kehtestamise kohta koos detailplaneeringu projektiga Lääne maavanemale;
2.2	saata Haapsalu Linnavolikogu vastava otsuse koopia punktis 1 nimetatud detailplaneeringu kehtestamise kohta koos planeeringu põhijoonisega Maa-ameti Lääne katastribüroo (Ehte 9, 90509 Haapsalu).
3.	Linnavalitsuse avalike suhete peaspetsialistil (L.Ollino) avaldada ühe kuu jooksul peale vastava volikogu otsuse jõustumist teade detailplaneeringu kehtestamise kohta ajalehes Lääne Elu.
4.	Korraldus teha teatavaks avalikustamisega linnavalitsuse fuajees.
5.	Korraldus jõustub avalikustamisega.
6.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär